(24)

Dodatak 9. mijenja se kako slijedi: (a) odjeljak A. mijenja se kako slijedi: 1. naslov ispred točke 13. i točka 13. zamjenjuju se sljedećim: „SPECIFIČNI ZAHTJEVI ZA ISPIT PRAKTIČNE OSPOSOBLJENOSTI/PROVJERU STRUČNOSTI ZA OVLAŠTENJE ZA TIP VIŠEPILOTNOG ZRAKOPLOVA, ZA TIP JEDNOPILOTNOG ZRAKOPLOVA KAD SE NJIME UPRAVLJA U VIŠEPILOTNIM OPERACIJAMA, ZA MPL I ZA ATPL 13. Ispit praktične osposobljenosti za višepilotni zrakoplov ili za jednopilotni zrakoplov kojim se upravlja u višepilotnim operacijama izvodi se u višepilotnom okruženju. Drugi podnositelj zahtjeva ili drugi kvalificirani pilot za taj tip može imati funkciju drugog pilota. Ako se koristi zrakoplov, drugi je pilot ispitivač ili instruktor.”; 2. u točki 15. uvodna rečenica zamjenjuje se sljedećim: „15. Sljedeće dijelove ispitivač posebno provjerava za podnositelje zahtjeva za ATPL ili ovlaštenje za tip višepilotnog zrakoplova ili za višepilotne operacije u jednopilotnom zrakoplovu koji obuhvaćaju dužnosti PIC-a, bez obzira na to imaju li podnositelji zahtjeva funkciju PF-a ili PM-a:”; (b) odjeljak B mijenja se kako slijedi: 1. točka 2. zamjenjuje se sljedećim: „2. U slučaju višepilotnih i jednopilotnih složenih aviona visokih performansi, podnositelji zahtjeva moraju položiti sve sekcije ispita praktične osposobljenosti ili provjere stručnosti. Ako podnositelji zahtjeva padnu više od pet dijelova, moraju ponovno polagati cijeli ispit ili provjeru. Podnositelji zahtjeva koji padnu do pet dijelova moraju ponovno polagati dijelove koje nisu položili. Ako podnositelji zahtjeva kod ponovnog polaganja ispita ili provjere ne polože neki dio, uključujući one koje su položili u prethodnom pokušaju, moraju ponovno polagati cijeli ispit ili provjeru.”; 2. u točki 6., u tablici nakon podtočke (j) riječi „Opće napomene: Posebni zahtjevi za produljenje ovlaštenja za tip za instrumentalne prilaze na visinu odluke manju od 200 ft (60 m) tj. operacije CAT II/III.” ispred naslova „Sekcija 6.”, sljedeća Sekcija 6. i riječi „NAPOMENA: Operacije CAT II/III provode se u skladu s odgovarajućim zahtjevima zračnog prometa.” iza sekcije 6. brišu se. (c) u Odjeljku C. iza točke 12. dodaju se sljedeći naslov i točka 13.: „JEDNOPILOTNI HELIKOPTERI 13. Podnositelji zahtjeva za izdavanje, produljenje ili obnavljanje ovlaštenja za tip jednopilotnog helikoptera moraju: (a) ako se traže privilegije za jednopilotne operacije, položiti ispit praktične osposobljenosti ili provjeru stručnosti u jednopilotnoj operaciji; (b) ako se traže privilegije za višepilotne operacije, položiti ispit praktične osposobljenosti ili provjeru stručnosti u višepilotnoj operaciji; (c) ako se traže i jednopilotne i višepilotne privilegije, položiti ispit praktične osposobljenosti ili provjeru stručnosti u višepilotnoj operaciji i dodatno sljedeće manevre i postupke u jednopilotnoj operaciji: 1. za jednomotorne helikoptere: 2.1. polijetanje i 2.6. i 2.6.1. snižavanje u autorotaciji i slijetanje iz autorotacije; 2. za višemotorne helikoptere: 2.1. polijetanje i 2.4. i 2.4.1. otkaz motora neposredno prije i ubrzo nakon TDP-a; 3. za IR privilegije, uz točku 1. ili 2., ovisno o slučaju, jedan prilaz iz sekcije 5., osim ako su ispunjeni kriteriji iz Dodatka 8. ovom Prilogu; (d) kako bi se uklonilo ograničenje za višepilotne operacije iz ovlaštenja za tip nekompleksnog jednopilotnog helikoptera, položiti provjeru stručnosti koja uključuje manevre i postupke iz podtočke (c) podpodtočke 1. ili 2., ovisno o slučaju.”; (d) odjeljak D. mijenja se kako slijedi: 1. u točki 6. brišu se podtočke (a), (b) i (c); 2. iza točke 6. umeće se sljedeća podtočka 6.a: „6.a Dijelovi sekcije označeni zvjezdicom (*) izvode se isključivo prema instrumentima. Ako ti uvjeti nisu zadovoljeni na ispitu praktične osposobljenosti ili provjeri stručnosti, ovlaštenje za tip bit će ograničeno samo na VFR.”; 3. u tablici iza točke 8. briše se sekcija 6., a sekcija 7. zamjenjuje se sljedećim: „SEKCIJA 6. — Dodatna oprema 6. Upotreba dodatne opreme P → →” (e) odjeljak E. mijenja se kako slijedi: 1. u točki 6. brišu se podtočke (a), (b) i (c). 2. iza točke 6. umeće se sljedeća nova točka 6.a.: „6.a Dijelovi sekcije označeni zvjezdicom (*) izvode se isključivo prema instrumentima. Ako ti uvjeti nisu zadovoljeni na ispitu praktične osposobljenosti ili provjeri stručnosti, ovlaštenje za tip bit će ograničeno samo na VFR.”; 3. u tablici iza točke 8. briše se sekcija 6., a sekcija 7. zamjenjuje se sljedećim: „SEKCIJA 6. – Dodatna oprema 6. Upotreba dodatne opreme P →”